b'\n_START_ARTICLE_\nSamopodobnost\n_START_PARAGRAPH_\nS\xc3\xa1mopod\xc3\xb3bnost v matematiki ponazarja objekte, ki so strogo ali pribli\xc5\xbeno podobni delu samega sebe, kar pomeni, da ima celota enako obliko kot en ali ve\xc4\x8d njenih delov. Veliko objektov v stvarnem \xc5\xbeivljenju, kot so na primer obrisi obale, so statisti\xc4\x8dno samopodobni: njihovi deli ka\xc5\xbeejo enake statisti\xc4\x8dne zna\xc4\x8dilnosti v razli\xc4\x8dnih merilih. Samopodobnost je tipi\xc4\x8dna zna\xc4\x8dilnost fraktalov._NEWLINE_Invariantnost merila je natan\xc4\x8dna oblika samopodobnosti, kjer pri poljubni pove\xc4\x8davi obstaja manj\xc5\xa1i del objekta podoben celoti. Stran Kochove sne\xc5\xbeinke je na primer simetri\xc4\x8dna in invariantna v merski lestvici; lahko jo brez prestanka pove\xc4\x8dujemo trikrat brez spremembe oblike.\n_START_SECTION_\nZgledi\n_START_PARAGRAPH_\nMandelbrotova in Juliajeva mno\xc5\xbeica sta na primer samopodobni okrog Misiurewiczevih to\xc4\x8dk._NEWLINE_Samopodobnost je pomembna pri gradnji ra\xc4\x8dunalni\xc5\xa1kih mre\xc5\xbe, saj ima tipi\xc4\x8dni mre\xc5\xbeni prenos zna\xc4\x8dilnosti samopodobnosti. V telekomunikacijski tehniki se zdijo prenosni vzorci paketno preklopljenih podatkov statisti\xc4\x8dno samopodobni. Ta zna\xc4\x8dilnost pomeni, da preprosti modeli, ki uporabljajo Poissonovo porazdelitev, niso to\xc4\x8dni, tako da mre\xc5\xbee, ki so grajene brez upo\xc5\xa1tevanja samopodobnosti, verjetno ne bodo delovale pravilno._NEWLINE_Podobno gibanja na borznem trgu ka\xc5\xbeejo zna\xc4\x8dilnosti samoafinosti, kar pomeni, da izgledajo samopodobni, \xc4\x8de se jih transformira z ustrezno afino preslikavo za nivo podrobnosti, ki se prou\xc4\x8duje.'